Habib Nurmagomedovga Floyd Meyvezer bilan jang qilish uchun qancha taklif qilingani ma’lum bo‘ldi

Yengil vazn toifasida UFC sobiq chempioni Habib Nurmagomedovning menejeri Ali Abdulaziz mijozining amerikalik yengilmas bokschi Floyd Meyvezer bilan jang qilishdan bosh tortgani haqida gapirdi.

Habibga faoliyatini yakunlaganidan keyin Floyd Meyvezer bilan jang uchun 100 million dollar taklif qilingan. Buni Floyddan ham so‘rashingiz mumkin. Habib o‘shanda shunday degandi: ‘Yo‘q, men faoliyatimni tugatdim, onamga va’da berdim va so‘zimda turaman. Agar onam menga yana jang qilishimni aytganida, ehtimol, rozi bo‘lardim’.
U [Habib] musulmon olamidan, biz onalarimizni juda hurmat qilamiz, onaning roziligisiz jannatga kira olmaymiz.
Ali Abdulaziz, Habib Nurmagomedovning menejeri
Eslatib o‘tamiz, Habib 2020-yilning oktabrida Jastin Getjiga qarshi kechgan jangdagi g‘alabadan keyin faoliyatini yakunlaganini ma’lum qilgandi. UFC 23-mart kuni Nurmagomedovning ketganini rasman tasdiqlab, uni reytingdan chiqarib yubordi. Hozirda Habib biznes bilan band va EFC promoushenining xo‘jayini hisoblanadi.
 Habib Nurmagomedov chempionlik kamaridan voz kechgani haqida: “G‘amginlikni his qildim”